b'\n_START_ARTICLE_\nDaniel Kehlmann\n_START_SECTION_\n\xc5\xbdivljenje\n_START_PARAGRAPH_\nDaniel Kehlmann je sin re\xc5\xbeiserja Michaela Kehlmanna in igralke Dagmar Mettler. Njegov stari o\xc4\x8de je bil ekspresionisti\xc4\x8dni pisatelj Eduard Kehlmann, ki je \xc5\xbeivel na Dunaju. Tja se je dru\xc5\xbeina preselila leta 1981. Njegov o\xc4\x8de, rojen na Dunaju, je v \xc4\x8dasu do selitve delal izmeni\xc4\x8dno na Dunaju in v Berlinu. Na Dunaju je Kehlmann zaklju\xc4\x8dil \xc5\xa1olanje na Kollegiumu Kalksburg, nato je \xc5\xa1tudiral filozofijo in literaturo. Mednarodni uspeh je leta 2003 dosegel s svojo knjigo\xc2\xa0\xc2\xbbJaz in Kaminski\xc2\xab. Njegov roman\xc2\xa0\xc2\xbbIzmera sveta\xc2\xab\xc2\xa0pa je pri kritikih in bralcih postal eden najve\xc4\x8djih uspehov nem\xc5\xa1ke povojne literature._NEWLINE_Leta 2001 je bil Kehlmann gostujo\xc4\x8di profesor za poetiko na univerzi Mainz. V zimskem semestru 2005/6 je bil profesor poetike na visoki \xc5\xa1oli Wiesbaden, kasneje v zimskem semestru 2006/7 pa je predaval na univerzi G\xc3\xb6ttingen. Skupaj z Jonathom Franzem in Adamom Haslettom je bil Daniel Kehlmann T\xc3\xbcbigenski gostujo\xc4\x8di profesor za poezijo leta 2010. Decembra 2010 je bil kot t. i. predavatelj literature za svetovno literaturo na IK Morphomata univerze K\xc3\xb6ln. V letnem semestru 2012 je deloval kot gostujo\xc4\x8di profesor na nem\xc5\xa1kem oddelku Newyor\xc5\xa1ke univerze. Daniel Kehlmann je \xc4\x8dlan Mainske akademije za znanost in literaturo, der Freien Akademie der K\xc3\xbcnste v Hamburgu in nem\xc5\xa1ke akademije za jezik in literaturo. V letnem semestru 2013 je Kehlmann prejel mesto predavatelja centra za kulturo in dialog znanja (ZKW) univerze Koblenz- Landau.\n_START_SECTION_\nLiterarno delo\n_START_PARAGRAPH_\n\xc2\xbbPripovedovalec\xc2\xab, tako Daniel Kehlmann opi\xc5\xa1e, v eseju\xc2\xa0\xc2\xbbKje je Carlos Mont\xc3\xbafar?\xc2\xab, svojo pripovedovalno samorazumevanje,: \xc2\xbboperira z realnostmi. Iz \xc5\xbeelje, da bi obstoje\xc4\x8do realnost oblikoval po svoji podobi, ustvari drugo privatno\xe2\x80\xa6\xc2\xab\xc2\xa0-\xc2\xa0\xc2\xbb Pripovedovati pomeni, da se spusti\xc5\xa1 na podro\xc4\x8dje, kjer \xc5\xa1e nih\xc4\x8de ni bil. Da poda\xc5\xa1 razvoj, obliko, strukturo, sosledje tam, kjer jih realnost ne nudi.\xc2\xab Kehlmann ustvari svoje protagoniste in njihove zgodbe ter se postavi v vlogo bralca \xe2\x80\x93 neke vrste eksperiment, da bi stvari videl iz bral\xc4\x8deve perspektive. Njegove figure so praviloma ekstremno nagnjene v eno ali drugo stran. (Ekstremno povr\xc5\xa1ne in neuspe\xc5\xa1ne) kot v\xc2\xa0\xc2\xbbJaz in Kaminski\xc2\xab, ali pa izjemno nadarjene in vzvi\xc5\xa1ene v romanu\xc2\xa0\xc2\xbbMahlerjev \xc4\x8das\xc2\xab. Napetost nastaja iz vpra\xc5\xa1anja, kdaj in kako bo tem ekstremnim figuram spodletelo._NEWLINE_Kehlmannove figure \xc5\xbeivijo v realnosti, ki nam je zelo znana. Isto\xc4\x8dasno pa se sre\xc4\x8dujejo z mejami te realnosti. V\xc2\xa0\xc2\xbbPredstavi Beerholmsa\xc2\xab\xc2\xa0misli \xc4\x8darovnik, ki nastopa na odru, da lahko zares \xc4\x8dara, v\xc2\xa0\xc2\xbbMahlerjevem \xc4\x8dasu\xc2\xab\xc2\xa0mlad znanstvenik misli, da je odkril formulo, ki lahko onesposobi \xc4\x8das in v svojem romanu\xc2\xa0\xc2\xbbSlava\xc2\xa0: roman v devetih zgodbah\xc2\xab\xc2\xa0Kehlmann popolnoma izbri\xc5\xa1e meje med realnostjo in fikcijo._NEWLINE_Znanstveniki so Kehlmanna ozna\xc4\x8dili za\xc2\xa0\xc2\xbbmagi\xc4\x8dnega realista\xc2\xab. S tem je bil uvr\xc5\xa1\xc4\x8den v tradicijo, ki se\xc5\xbee nazaj vse do leta 1920 in je med drugim povezana tudi z imeni, kot so: Alfred Kubin, Alexander Larnet - Holenia in Leo Perutz, ter z latinoameri\xc5\xa1kimi pisatelji, kot je Gabriel Garcia Marquez. Ta uvrstitev se zdi pravilna vse do njegove novele\xc2\xa0\xc2\xbbOddaljen kraj\xc2\xab, \xc4\x8deprav roman\xc2\xa0\xc2\xbbJaz in Kaminski\xc2\xab\xc2\xa0ne spada v to kategorijo. V tem romanu protagonist vidi prilo\xc5\xbenost, da bi pred smrtjo ravno \xc5\xa1e znanega slikarja Kaminskega zapisal njegovo biografijo in bi si s tem utrdil pozicijo kritika v slikarstvu. Pri konfrontaciji s Kaminskim protagonist spozna, kako malo je bilo vredno njegovo dosedanje \xc5\xbeivljenje._NEWLINE_\xc2\xbbIzmera sveta\xc2\xab\xc2\xa0je z 2,3 milijoni prodanih izvodov, v nem\xc5\xa1ko govore\xc4\x8dih dr\xc5\xbeavah, Kehlmannov najuspe\xc5\xa1nej\xc5\xa1i roman. Na seznamu mednarodno najbolje prodajanih knjig leta 2006, ki ga je objavil New York Times 15. aprila 2007, je roman zasedel drugo mesto. Roman pripoveduje \xc5\xbeivljenjske zgodbe znanstvenikov Alexandra von Humbolta in Karla Friedricha Gaussa, ki jih krasijo \xc5\xa1tevilnimi izumi. Roman o nastanku moderne znanosti, nem\xc5\xa1ke klasike. Velik del knjige je napisan v premem govoru, zato nastane veliko sme\xc5\xa1nih u\xc4\x8dinkov. Zgodovinarji mo\xc4\x8dno kritizirajo opis figur in njihovega \xc4\x8dasa._NEWLINE_Januarja 2009 je iz\xc5\xa1la Kehlmannova knjiga\xc2\xa0\xc2\xbbSlava- roman v devetih zgodbah\xc2\xab. \xc5\xbde pred izidom je roman izzval veliko zanimanje medijev. Zaradi tega je \xc4\x8dasopis Frankfurter Allgemeine Zeitung 28. decembra 2008 izdal avtoriziran prednatis dela romana in intervju z avtorjem, nato je 5. januarja 2009 v reviji Der Spiegel sledil natis dela romana z dodano kritiko. Zaradi kr\xc5\xa1enja roka izdaje je zalo\xc5\xbeba Rowohlt medtem revijo \xc5\xbee to\xc5\xbeila. Roman\xc2\xa0\xc2\xbbSlava\xc2\xab\xc2\xa0so kritiki sprejeli zelo deljeno. Kritike so imele razpon od svetovne literature do proze za germaniste, to je v \xc4\x8dasopisu Frankfurter Allgemeine Zeitung 18. februarja 2009 vodilo do redkega pojava\xc2\xa0\xc2\xbbkritike kritike\xc2\xab. Ko je bil Kehlmann v intervjuju z literarnim \xc4\x8dasopisom Volltext dobil vpra\xc5\xa1anje o odzivu kritikov na njegov roman in o\xc2\xa0\xc2\xbbalternativah literarno kriti\xc4\x8dne prakse\xc2\xab\xc2\xa0je odgovoril: \xc2\xbb To je kot z zobozdravniki. Vpra\xc5\xa1a\xc5\xa1 se, zakaj obstajajo ljudje, ki ta poklic prostovoljno izvajajo. Vseeno pa zaradi tega ne more\xc5\xa1 zahtevati, da to poklicno smer izbri\xc5\xa1ejo. Zobozdravniki pa so, tega ne moremo zanikati, bolj\xc5\xa1e izobra\xc5\xbeeni.\xc2\xab S sredino februarja 2009 je bilo prodanih \xc5\xbee 300.000 izvodov knjige. Na seznamih najbolje prodajanih knjig, objavljenih od revij\xc2\xa0\xc2\xbbDer Spiegel\xc2\xab\xc2\xa0in\xc2\xa0\xc2\xbbFocus\xc2\xab, je zasedala prvo mesto. Kasneje je na letnem seznamu najbolj\xc5\xa1e prodajanih knjig revije Der Spiegel zasedla deseto mesto._NEWLINE_30. avgusta 2013 je iz\xc5\xa1el novi roman Daniela Kehlmanna z naslovom\xc2\xa0\xc2\xbbF\xc2\xab. Pripoveduje zgodbo treh bratov, ki so bili la\xc5\xbenivci, prevaranti in izkori\xc5\xa1\xc4\x8devalci. Naslov je na seznamu za nagrado\xc2\xa0\xc2\xbbDeutscher Buchpreis\xc2\xab\xc2\xa02013.\n_START_SECTION_\nEsejistika in literarna kritika\n_START_PARAGRAPH_\nSvojo precej eksperimentalno orientirano poetiko pri pisanju zgodovinskega romana, pojasni Kehlmann v zbirki esejev v besedilu, ki je dal zbirki naslov,\xc2\xa0\xc2\xbbKje je Carlos Montufar?\xc2\xab. Kehlmann se je \xc5\xbee velikokrat postavil v vlogo kritika, med drugim za \xc4\x8dasopise, kot so; die S\xc3\xbcddeutsche, die Frankfurter Rundschau, die Frankfurter Allgemeine Zeitung, Volltext, Literaturen, in za revijo Der Spiegel. Velike simpatije je pokazal za delo Vladimirja Nabokova, od politi\xc4\x8dno anga\xc5\xbeiranih pisateljev, kot je Bertolt Brecht 2008, pa se je distanciral. Vseeno pa so posku\xc5\xa1ali Kehlmanna povezati ne le z Brechtom, ampak celo z Karlom Marxom.\n_START_SECTION_\nPredelave del\n_START_PARAGRAPH_\nV dunajskem gledali\xc5\xa1\xc4\x8du Salon5 je septembra 2008 potekal prvi nastop dramatizacije dela\xc2\xa0\xc2\xbbJaz in Kaminski\xc2\xab(v re\xc5\xbeiji Anne Marie Krassnigg). V istem mescu je bilo v mestnem gledali\xc5\xa1\xc4\x8du Braunschweig prikazano delo\xc2\xa0\xc2\xbbIzmera sveta\xc2\xab, predelano s strani Englersa. V septembru 2009 je bilo mogo\xc4\x8de na festivalu ZORN! \xe2\x80\x93 dramati\xc4\x8dno pripovedovanje danes, videti prvi nastop kratke zgodbe\xc2\xa0\xc2\xbbMrtvi\xc2\xab. Prikazana sta tako predstava(re\xc5\xbeija Benedikt Haubrich), kot film (re\xc5\xbeija Tobias D\xc3\xb6rr). Na festivalu Reichenau je bilo v sezoni 2010 mogo\xc4\x8de videti prvo predstavo romana Daniela Kehlmanna\xc2\xa0\xc2\xbbSlava\xc2\xab, ki je bila za oder prirejena od Anne Marie Krassnigg. Uprizoritev Krassniggove je kritika opisala s\xc2\xa0\xc2\xbbprecej ohlapnim zaporedjem dogodkov\xc2\xab.\n_START_SECTION_\nOstalo\n_START_PARAGRAPH_\nV Kehlmannovi kolumni science@fiction, ki je iz\xc5\xa1la 25. marca 2007 v znanstveni reviji heureka! dunajskega tednika Falter, se je pisatelj izrazil tudi o \xc4\x8dlanku na Wikipediji. Povedal je, da je v nekaterih detajlih napa\xc4\x8den in da slu\xc5\xbei kot glavni vir informacij za novinarje, ki o njem pi\xc5\xa1ejo. Tam je tudi podal izjavo, da je iz zabave v \xc4\x8dlanek z naslovom Reagge Music vnesel napa\xc4\x8dne podatke. To izjavo je kasneje v svoji kolumni preklical.\n_START_SECTION_\nGledali\xc5\xa1ka dela\n_START_PARAGRAPH_\nDaniela Kehlmanna so zadol\xc5\xbeili napisati dramsko delo za Salzbur\xc5\xa1ki festival. S prvo predstavo tega dela 2010 naj bi bil otvorjen gledali\xc5\xa1ki program festivala. Na\xc4\x8drtovana je bila produkcija v re\xc5\xbeiji Matthiasa Hartmanna. Julija 2009 je Kehlmann v svojem govoru na festivalu, o katerem so kontroverzno diskutirali, kritiziral teater nem\xc5\xa1ko govore\xc4\x8dega prebivalstva, zaradi tega je poslalo zelo te\xc5\xbeko najti nekoga, ki bi njegovo delo re\xc5\xbeiral. 1. Avgusta 2011 je bilo na odru mogo\xc4\x8de videti Kehlmannovo prvo predstavo Duhovi v Pricetonu (Geister in Priceton), katere re\xc5\xbeijo je prevzel Cristopher Hampton. Delo predstavlja \xc5\xbeivljenjske situacije matematika Kurta G\xc3\xb6dela. Na velikem odru pa se je predstava pokazala \xc5\xa1ele septembra 2011 pod re\xc5\xbeijo Anne Badore. Predstava je bila odigrana v teatru Graz (Schauspielhaus Graz)._NEWLINE_Novembra 2012 je bilo prikazano njegovo drugo dramsko delo v teatru Josepstadt na Dunaju. Delo je bilo predstavljeno pod re\xc5\xbeijo Herberta F\xc3\xb6ttingerja.\n_START_SECTION_\nReference\n_START_PARAGRAPH_\n1. Je lastnik obeh dr\xc5\xbeavljanstev. Poglej Ulrich Weinzierl: Vsaj enkrat zares odpu\xc5\xa1\xc4\x8den. (Wenigstens einmal richtig gefeuert.) V: Die Welt, 28. Februarja 2006._NEWLINE_2. \xe2\x86\x91 Volker Weidermann: Tisti, ki je zmeril svet( Der Weltvermesser.) V: Frankfurter Allgemeine Sonntagszeitung, 18. septembera 2005._NEWLINE_3. \xe2\x86\x91 http://german.as.nyu.edu/page/poeticschair_NEWLINE_4. \xe2\x86\x91 Tiskovno poro\xc4\x8dilo univerze Koblenz.Landau 8. Mai 2013_NEWLINE_5. \xe2\x86\x91 Frans Oort: Izmera sveta (Measuring the World.) Kritika knjige. V: Notices of the American Mathematical Society, 55/6, Str. 681\xe2\x80\x93 684 (PDF) 6. \xe2\x86\x91 Volker Hage: Zelo sem trpel. (Ich habe sehr gelitten.) V: Der Spiegel. \xc5\xa0t. 2, 2009 (online)._NEWLINE_7. \xe2\x86\x91 David Hugendick: Kehlmann in nadaljevanje. (Kehlmann und die Folgen.) V: Die Zeit, 5. Februarja 2009._NEWLINE_8. \xe2\x86\x91 Markus Gasser. V: Die Weltwoche, 7. Januarja 2009._NEWLINE_9. \xe2\x86\x91 Elke Heidenreich: V: Stern, 10. Februarja 2009._NEWLINE_10. \xe2\x86\x91 Felicitas von Lovenberg: Slava in tirani (Der Ruhm und die R\xc3\xbcpel.) V: Frankfurter Allgemeine Zeitung, 18. Februar 2009._NEWLINE_11. \xe2\x86\x91 "Wir haben Fiktionen angeh\xc3\xa4uft, die jetzt zusammenbrechen". Daniel Kehlmann v pogovuru z Guntherjem Nickelem. V: Volltext. Zeitung f\xc3\xbcr Literatur, \xc5\xa0t. 1/2009, Str. 4 in 5_NEWLINE_12. \xe2\x86\x91 Michael Kluger: V\xc4\x8dasih ima avtor so\xc4\x8dutje. (Manchmal ist ein Autor gn\xc3\xa4dig). V: Frankfurter Neue Presse, 20. Februarja 2009._NEWLINE_13. \xe2\x86\x91\xe2\x80\x9cSlava\xe2\x80\x9c: Kehlmann na vrhu seznama najbolj prodajanih knjig.( "Ruhm": Kehlmann an Spitze der deutschen Bestsellerlisten) \xc4\x8dlanek diepresse.com, 23. Januar 2009._NEWLINE_14. \xe2\x86\x91 Seznam najbolj prodajanih knjig 2009 revije Der Spiegel na buchreport.de_NEWLINE_15. \xe2\x86\x91 Jan S\xc3\xbcselbeck: Piflar proti profesionalnemu morilcu.(Streber versus Profilkiller.) Daniel Kehlmann je imel govor o Bertoltu Brechtu V: http://www.literaturkritik.de/public/rezension.php?rez_id=12376&ausgabe=200810_NEWLINE_16. \xe2\x86\x91 Gunther Nickel: "Lifesense" im "Real life". Kaj \xe2\x80\x9emagi\xc4\x8dnega realista\xe2\x80\x9c Daniela Kehlmanna povezuje z Karlom Marxom in Bertoltom Brechtom,V:http://www.literaturkritik.de/public/rezension.php?rez_id=12769_NEWLINE_17. \xe2\x86\x91 Kehlmann v Salon5_NEWLINE_18. \xe2\x86\x91 (T\xc3\xb6ten) na festivalu ZORN!._NEWLINE_19. \xe2\x86\x91 Festival Reichenau 2010: Daniel Kehlmann - \xe2\x80\x9eSlava\xe2\x80\x9c_NEWLINE_20. \xe2\x86\x91 KURIER: Reichenau: Zwischen Kunst und K\xc3\xbcnstlichkeit (Verzija od 13. Julija 2010 na Internet Archive)_NEWLINE_21. \xe2\x86\x91 Kehlmannova kolumna_NEWLINE_22. \xe2\x86\x91 Daniel Kehlmann pi\xc5\xa1e dramsko delo za Salzbur\xc5\xa1ki festival 2010. Tiskovno poro\xc4\x8dilo v ad-hoc-news._NEWLINE_23. \xe2\x86\x91 Festival: Kehlmannov govor povzro\xc4\x8di kontroverznost. V: salzburg.ORF.at._NEWLINE_24. \xe2\x86\x91 S\xc3\xbcddeutsche Zeitung, 26. septembera 2011, Str. 13._NEWLINE_25. \xe2\x86\x91 Salzbur\xc5\xa1ki festival 2010:Minichmayr pride, Kehlmanna ni. (Minichmayr kommt, Kehlmann fehlt). V: Spiegel Online._NEWLINE_26. \xe2\x86\x91 Formul ne more\xc5\xa1 pojesti. (Formeln kann man nicht essen.) Kritika Dirka Sch\xc3\xbcmerja, 26. septembera 2011, FAZ_NEWLINE_27. \xe2\x86\x91 Duhovi v Princetonu (Geister in Princeton) od Daniela Kehlmanna. \xc4\x8clanek za prvo prestavo na spletni strani Schauspielhauses Graz_NEWLINE_28. \xe2\x86\x91 Kehlmannovo prvo gledali\xc5\xa1ko delo o Kurtu G\xc3\xb6del. V: steiermark.ORF.at, 23. septembera 2011._NEWLINE_29. \xe2\x86\x91 Christina B\xc3\xb6ck: Ti so samo manj prijazni.(Die sind nur unh\xc3\xb6flicher), wienerzeitung.at'